[{"text_idx": "#000006", "text": "Riigikogu on Eesti rahva esinduskogu, kuhu kuulub 101 liiget. Rahvas valib Riigikogu neljaks aastaks. Riigikogu ta\u0308htsaimad u\u0308lesanded on vo\u0303tta vastu seadusi ja otsuseid, teha parlamentaarset kontrolli ja arendada va\u0308lissuhtlust."}, {"text_idx": "#000009", "text": "Olulise ta\u0308htsusega riiklike ku\u0308simuste ja raportite arutelu"}, {"text_idx": "#000015", "text": "Riigikogu va\u0308liskomisjoni esimees Hannes Hanso osaleb ta\u0308na ja homme Po\u0303hja- ja Baltimaade parlamentide va\u0308liskomisjonide esimeeste kohtumisel, mis seekord leiab aset Po\u0303hja-Ja\u0308a\u0308meres Norra kuningriigi kontrollitavas Teravma\u0308gede saarestikus Svalbardis, kus osalejad arutavad olukorda Venemaal ja Ukrainas, Arktikaga seotud ku\u0308simusi ning radikaliseerunud va\u0308lisvo\u0303istlejate ku\u0308simust."}, {"text_idx": "#000017", "text": "Osalejad arutavad olukorda Venemaal ja Ukrainas. \u201eEuroopa u\u0308htsuse sa\u0308ilitamine Venemaa ku\u0308simuses on po\u0303himo\u0303ttelise ta\u0308htsusega,\u201c u\u0308tles Hanso. \u201eUkrainal, nagu igal teisel suvera\u0308a\u0308nsel riigil, on o\u0303igus territoriaalsele puutumatusele ja selle rikkumine ei saa ja\u0308a\u0308da sanktsioneerimata.\u201c"}, {"text_idx": "#000018", "text": "Hanso so\u0303nul on Ukraina rahval vo\u0303o\u0303randamatu o\u0303igus ise oma valikuid teha ning kellelgi ei ole o\u0303igust seda riiki nende valikute tegemisel survestada. \u201eKui Ukraina soovib ja\u0308tkata Euroopa integratsiooni teed ning selleks vajalikke reforme ellu viia, siis on selge, et meie neid selles toetame,\u201c so\u0303nas Hanso."}, {"text_idx": "#000020", "text": "Hanso so\u0303nul vo\u0303ib Arktikast saada maailma ja\u0308rgmine geopoliitiline vo\u0303itlustander, kus po\u0303rkuvad erinevate riikide strateegilised huvid. \u201eParaku na\u0308eme ta\u0308na u\u0308ha rohkem ma\u0308rke sellest, et Arktika regioonis toimub Venemaa militaarkohaloleku aktiivne suurendamine. Seda tendentsi ei saa kuidagi soovitavaks pidada. Usun, et seda seisukohta jagavad ko\u0303ik Balti ja Po\u0303hjamaade kolleegid,\u201c lisas Hanso."}, {"text_idx": "#000021", "text": "Eraldi ka\u0308sitletakse kohtumisel Po\u0303hja- ja Baltimaadest pa\u0308rit radikaliseerunud va\u0308lisvo\u0303itlejate teemat. \u201eSee on teema, mis tekitab mitmeid seadusandlikke ku\u0308simusi, mida peame ka Eestis lahendama asuma,\u201c u\u0308tles va\u0308liskomisjoni esimees."}, {"text_idx": "#000023", "text": "Po\u0303hja- ja Baltimaade parlamentide va\u0308liskomisjonide esimeeste kohtumised toimuvad regulaarselt kaks korda aastas. Eelmine kohtumine toimus eelmise aasta su\u0308gisel Leedus Trakais. Seekord on eesistuja rollis Norra parlament, kes kutsus ku\u0308lalised Po\u0303hja-Ja\u0308a\u0308mere saarestikus asuvasse Svalbardi."}, {"text_idx": "#000024", "text": "Va\u0308liskomisjonide juhid kutsuvad looma Venemaa agressioonikuriteo uurimiseks rahvusvahelist tribunali 30.01.2023\nRiigikogu ta\u0308iskogu hakkab va\u0308lja kuulutamata ja\u0308etud va\u0308listeenistuse seadust uuesti arutama 24.01.2023\nSutt julgustas Armeeniat ja\u0308tkama reformikursil ja tegema ELiga koosto\u0308o\u0308d 16.01.2023\nSutt kinnitas Eesti valmisolekut toetada Moldovat teel Euroopa Liitu 04.01.2023"}, {"text_idx": "#000025", "text": "Teie arvamus on meile oluline, jagage seda meiega!"}]